ཞེས་གསུངས་པ་ལྟར།བྱིས་པ་ལོ་གཅིག་ནས་ལོ་ལྔ་ལོན་པའི་བར་ཕ་མ་དང་དགེ་རྒན་སུ་ཡིན་ཡང་རང་གི་སྐྱོང་རྒྱུའི་བྱིས་པ་དེར་ངག་འཇམ་དང་།ཟས་ཞིམ་སོགས་འཇམ་པོ་འབའ་ཞིག་གི་ཐབས་ཀྱིས་བྲིད་པ་དེ་ཐབས་ལམ་བཟང་ཤོས་དང་།ལོ་དྲུག་ནས་ལོ་བཅོ་ལྔ་ལོན་པའི་བར་གྱི་ལོ་བཅུའི་ཡུན་ལ།བྱིས་པ་ཚོར་ཕ་མ་དང་དགེ་རྒན་གྱི་སེམས་ནང་ནས་མཛའ་སེམས་ཀྱི་འདུན་པ་སྐད་ཅིག་ཀྱང་གཏོང་མི་འོས་མོད།ཕྱི་ཚུལ་ནས་ནི།དགྲ་བོ་ཟིལ་གྱིས་གནོན་པའི་སྤྱོད་ཚུལ་གྱིས་འཇིགས་རུང་གི་རྣམ་པ་ལྟར་བྱ་ཞིང་།སྐབས་དེ་དག་རྣམས་སུའང་འཇམ་པོའི་སློབ་གསོ་དགོས་པ་གཞིར་བཞག་ཐོག་མགོ་བོ་ཡན་ལག་དབང་པོ་སོགས་ལ་མི་གནོད་པར་མཐེབ་བཏོག་ཤ་གཅུ་བྱེད་པ་སོགས་ཅུང་ཟད་དྲག་པོའི་ལམ་ནས་གསོ་སྐྱོང་བྱེད་པ་ཐབས་ལམ་བཟང་ཤོས་ཤིག་དང་།ལོ་བཅུ་དྲུག་ལོན་པ་ནས་བཟུང་སྟེ།མཛའ་བོ་ལ་སྙིང་གཏམ་བཤད་པ་ལྟར་སྐད་ཆའི་ལམ་ནས་རྒྱུ་མཚན་བཤད་དེ་དྲག་པོའི་གཅར་རྡུང་སོགས་རྩ་བ་ནས་མི་བྱེད་པར་འཇམ་པོའི་ཐབས་ལམ་འབའ་ཞིག་བརྒྱུད་ན།ལོ་ཚོད་ཀྱི་དབང་གིས་སྐད་ཆའི་རྒྱུ་མཚན་ལའང་བསམ་གཞིག་གཏོང་ཤེས་པས།བྱས་པ་ཤེས་ཤིང་དྲིན་དུ་གཟོ་བའི་གཤིས་ཀའང་རང་ཤུགས་ཀྱིས་ཆགས་ཐུབ་པས་དེ་འདྲའི་རིམ་པ་བརྒྱུད་ན་ལེགས་ཤོས་ཡིན་སྙམ།